**Конкурс выканаўцаў эстраднай песні «Віцебск-2020»** быў праведзены ў 29-ы раз у рамках традыцыйнага фестываля мастацтваў Славянскі Базар у Віцебску. У сувязі з пандэміяй COVID-19 два конкурсных тура прайшлі адно за адным, а апошні тур быў праведзены ў рамках канцэрта закрыцця фестывалю.

Конкурс сабраў прадстаўнікоў 14 краін з Еўропы, Азіі і Латынскай Амерыкі. Канкурсанты з трох краінаў Азіі не змаглі прыняць удзел з-за пандэмічных абмежаванняў, хоць адмысловыя адборы на конкурс былі праведзеныя.

Гран-пры конкурса атрымаў беларускі выканаўца Раман Волазнеў, першая прэмія дасталася ўкраінскай спявачцы Эліне Івашчанка. Яны набралі аднолькавую колькасць балаў, але сябры журы на чале з расійскім спеваком Алегам Газманавым вырашылі прысудзіць Гран-пры.

Рэгламент конкурса
------------------

Удзел у конкурсе дазваляецца выканаўцам ад 18 да 31 года ўключна. Максімальная колькасць удзельнікаў - 20 з розных краін свету. Згодна з рэгламентам конкурса, прыярытэтным фактарам пры адборы для ўдзела ў конкурсе з'яўляецца наяўнасць у ўдзельніка рэкамендацыі органа дзяржаўнага кіравання сферай культуры краіны-удзельніцы, і (або) перамога ўдзельніка ў нацыянальным адборачным туры (пры яго наяўнасці).

Конкурсныя выступленні праводзяцца публічна ў два конкурсныя дні ў фармаце мерапрыемства забаўляльнага характару. У першы дзень павіннен выконвацца папулярны і вядомы твор кампазітара славянскай краіны і на адной з славянскіх моў, які займаў (ці занімае) лідэрскія пазіцыі ў хіт-парадах. Выкананне павінна ажыццяўляцца ў суправаджэнні аркестра. Працяг выступлення не павінен займаць больш за 4 хвіліны.

У другі дзень конкурса павінен выконвацца папулярны і вядомы твор, які займаў (ці займае) лідэрскія пазіцыі ў сусветных хіт-парадах. Выканнане павінна ажыццяўляцца ў суправаджэнні фанаграммы "мінус адзін" і доўжыцца не болей за 4 хвіліны.

### COVID-19 і змены ў арганізацыі

З-за пэўных абмежаванняў звязаных з пандэміяй, праграма а фестывалю Славянскі Базар была скарочана да 4 дзён. Калі звычайна конкурс праводзіўся адасоблена ад фестывальных праграм на сцэне летняга амфітэатра, то ў 2020 годзе пад яго быў выдзелены асобна толькі адзін дзень. Другі дзень конкурса быў праведзены разам з канцэртам закрыцця фестываля. У сябраў журы было менш часу на абмеркаванне вынікаў, бо яны мусілі паспець аб’явіць пераможцаў да заканчэння канцэрту.

Змены закранулі таксама і традыцыйны склад вядучых. Традыцыйная пара вядучых Дзяніс Дудзінскі і яго жонка Кацярына Раецкая былі выключаны з ўдзелу. Афіцыйнага тлумачэння не адбылося, але неафіцыйна гэта было звязана з пастом падтрымкі ў адрас крамы Symbal.by з боку Дудзінскага і яго агульнымі выказваннямі з нагоды неабмежаванага ўжывання сілы АМАПам у адносінах да мірных грамадзян падчас прэзідэнцкай кампаніі 2020 года ў Беларусі. Для Дудзінскага гэта мог бы быць 15-ы конкурс у Віцебску ў якасці вядучага.
Новымі вядучымі сталі Ганна Квілорыя і Ілля Конанаў, якіх дэлегіравала Белтэлерадыёкампанія.

Упершыню на конкурсе прысутнічаў іншы аркестр. Традыцыйна, у адзін з конкурсных дзён удзельнікі павінны выступаць пад акампанемент аркестра ўжывую. Усе прошлыя конкурсы праходзілі з аркестрам Міхаіла Фінберга, але ў 2020 канкурсанты ўпершыню выступалі з Прэзідэнцкім аркестрам пад кіраўніцтвам Віталя Кульбакова.

### Калегія журы конкурса

Міжнароднае журы фарміравалася дырэкцыяй фестываля на кантрактнай аснове з ліку папулярных выканаўцаў, кампазітраў, менеджераў. Для конкурса Віцебск-2020 максімальная колькасць сябраў журы была лімітавана 12 асобамі, уключна з Старшынёй, адказнаным і тэхнічным сакратарамі.

Журы ацэньвала ўдзельнікаў па 10-бальнай схеме з найменшым балам 5. Форма галасавання - адкрытая (электронная): канкурсанты атрымлівалі балы адразу пасля выступлення.

У конкурсе 2020 года ў калегіі журы прысутнічалі:

* Сцяг Расіі **Алег Газманаў** - Старшыня
* Сцяг Беларусі Іна Афанасьева
* Сцяг Бельгіі Кейт Раян
* Сцяг Даніі N'EVERGREEN
* Сцяг Казахстана Карылгаш Абдзікарымава
* Сцяг Славакіі Ладзіслаў Бубнар
* Сцяг Украіны Наталля Бучынская

Удзельнікі і вынікі
-------------------

| № | Краіна | Выканаўца | Славянскі хіт | Сусветны хіт | Агульны бал | Месца |
| --- | --- | --- | --- | --- | --- | --- |
| 01 | Сцяг Казахстана Казахстан | Хансултан | 62 | 63 | 125 | 3 |
| 02 | Сцяг Італіі Італія | Расэлла Дзіціелла | 53 | 56 | 109 | 12 |
| 03 | Сцяг Малдовы Малдова | Уладзімір Фатэску | 54 | 59 | 113 | 9 |
| 04 | Сцяг Літвы Літва | Караліна Лында | 65 | 66 | 131 | 2 |
| 05 | Сцяг Латвіі Латвія | Дыяна Пашко | 55 | 56 | 111 | 10 |
| 06 | Сцяг Балгарыі Балгарыя | Славея Іванова | 54 | 53 | 107 | 14 |
| 07 | Сцяг Арменіі Арменія | Аруцюн Хачатран | 54 | 62 | 116 | 8 |
| 08 | Сцяг Кубы Куба | Алек Момак | 54 | 55 | 109 | 13 |
| 09 | Сцяг Украіны Украіна | Эліна Івашчанка | 66 | 68 | 134 | 1 |
| 10 | Сцяг Расіі Расія | FREYMAN | 63 | 60 | 123 | 6 |
| 11 | Сцяг Эстоніі Эстонія | МіЛіса | 48 | 62 | 110 | 11 |
| 12 | Сцяг Босніі і Герцагавіны Боснія і Герцагавіна | Івона Адзіцкі | 66 | 58 | 124 | 3 |
| 13 | Сцяг Беларусі Беларусь | Раман Волазнеў | 67 | 67 | 134 | 1 |
| 14 | Сцяг Сербіі Сербія | Стэфан Здраўкавіч | 58 | 60 | 118 | 7 |

Зноскі
------

1. ↑  Гран-пры «Славянскага базара» атрымаў беларускі выканаўца з песняй на словы Багдановіча **(нявызн.)**. Праверана July 20, 2020.
2. ↑  "Славянскі базар": свята і каронавірус **(нявызн.)**. Праверана August 01, 2020.
3. ↑  Дудзінскі і Раецкая не будуць весці «Славянскі базар». Вядучы стаяў у чарзе ў Symbal.by **(нявызн.)**. Праверана August 02, 2020.
4. ↑  У кожнага ёсьць свой пункт кіпеньня». Дзяніс Дудзінскі расказаў, чаму рызыкнуў кар’ерай у дзяржструктурах і заступіўся за краму Symbal.by **(нявызн.)**. Праверана August 01, 2020.
5. 1 2 3 4  Віцебск-2020 - Конкурс выканаўцаў эстраднай песні Віцебск-2020 **(нявызн.)**. *fest-sbv.by*. Праверана 2 жніўня 2020.(недаступная спасылка)

| ⛭**Конкурс выканаўцаў эстраднай песні «Віцебск»** |
| --- |
| Славянскі Базар у Віцебску |
| 1992 · 1993 · 1994 · 1995 · 1996 · 1997 · 1998 ·  1999 · 2000 · 2001 · 2002 · 2003 · 2004 · 2005 · 2006 · 2007 · 2008 · 2009 · 2010 ·  2011 · 2012 · 2013 · 2014 · 2015 · 2016 · 2017 · 2018 · 2019 · 2020 · 2021 · 2022 |